Vatikanski muzeji

**Vatikanski muzeji** se nalaze u Vatikanskoj palači koje s 1400 soba tvore izvanredno važan muzejski sklop, kako zbog množine i vrijednosti remekdjela koje su razni pape skupljali stoljećima, tako i zbog raskošnih prostorija u kojima su smještena.
Vatikanske palače su veličanstveni zbir zgrada s mnogobrojnim sobama, dvoranama, muzejima, galerijama, bibliotekama, kapelama, hodnicima, dvorištima i vrtovima, bogati svakojakim umjetničkim blagom.

U Vatikanske muzeje ulazi se iz Vatikanske aleje. Najveća kolekcija neprocjenjivih antikviteta i umjetnina na svijetu nalazi se u *muzeju Pio Clementino* i *muzeju Chiaramonti*. No, najveća kolekcija talijanskih i europskih slika se čuva u 18 soba *vatikanske pinakoteke*.

S Vatikanskim muzejima su povezane Rafaelove sobe i Sikstinska kapela.

## Piov i Klementov muzej

Piov i Klementov muzej nosi taj naziv jer je veličanstvena i bogata ostavština dvojice papa koji su živjeli u 17. stoljeću, Klementa XIV. i Pija VI.

U *Muzeju starog Rima*, kojeg je obogatio papa Julije II. u 16. stoljeću, nalaze se mnoga djela antičke umjetnosti. U *Apoksiomenovom kabinetu* nalazi se Lizipova skulptura *[[Apoksiomen]]a*, Polikletov *[[Dorifor]]*, Fidijeva *Ranjena Amazonka*, a u osmerokutnom dvorištu Belvedere antičke skulpture *[[Laokont sa sinovima]]*, *[[Apolon Belvederski]]* (kip Apolona pronađen u Grottaferrati u doba papa Julija II.), Praksitelov *[[Hermes]]* i tri neoklasicističke skulpture Antonia Canove: *[[Perzej (mitologija)|Perzej]] s Meduzinom glavom*, *Kreugant* i *Demossen*.

U *Galeriji kipova* nalaze se Praksitelov *Apolon Saurokton*, te helenistički reljef *Uspavana Arijadna* na kojemu Arijadna, napuštena od Tezeja, spava u nemirnoj pozi.

U *Galeriji poprsja* izloženi su portreti uglavnom iz rimskog doba (*Poprsje mladog [[August]]a*).

U *kabinetu maski* nalaze se grčki kipovi *Afrodite* i *[[Knidska Venera]]*.

*Dvorana Muza* ukrašena je korintskim stupovima, kipovima i poprsjima mitskih likova. U sredini dvorane je čuveni *Belvederski torzo* iz 1. stoljeća, koji je izradio Atenjanin Apolonije.

*Dvorana životinja* sadrži reprodukcije velikog broja životinja u mramoru i alabastru (*[[Meleagar]]*).

U *Okrugloj dvorani* je podni mozaik pronađen u Otricoliju, kolosalni *Antonijev kip* iz Palestrine, ali veličanstvena *[[porfir]]na posuda*, promjera gotovo 4 metra, jamačno je najbogatiji i najraskošniji izložak ove galerije.

*Dvorana grčkog križa* ima dva porfirna sarkofaga. U jednom je pronađeno tijelo svete Jelene, a u drugom svete Konstancije, kćeri cara Konstantina.

## Chiaramontijev muzej

Osnovao ga je Pio VII. Chiaramonti (1800.-1823.), a čine ga Hodnik (*Corridoio*), Lappidarij (*Galleria Lapidaria*) i Novi krak (*Braccio Nuovo*) koji odražavaju tipičan neoklasičan duh.

Duž Hodnika su kipovi, poprsja, sarkofazi, reljefi itd., sve u svemu – gotovo 800 raznovrsnih antičkih djela.

U Lapidariju je više od 5000 poganskih i kršćanskih natpisa.

U Novom kraku ističe se *[[Augustov kip]]* (*[[August Prima Porta]]*) pronađen 1863. na Flaminijevoj cesti, a tu ga je postavio Pio IX. Kolosalna grupa *[[Nil]]* je egipatska skulptura koju je, između brojnih umjetnina, August ponio nakon bitke kod Akcija.

## Vatikanska pinakoteka

Zbirku pinakoteke započeo je skupljati Pio VI., a obogatili su je njegovi nasljednici Pio VII. i Pio X. Pio XI. Je dao izgraditi današnju zgradu 1936. (Luca Beltrami).

U vatikanskoj *Galeriji slika*, koja je i organizirana po kronološkom redu, može se pratiti razvoj slikarstva kroz stoljeća: 
* Bizantski stil i predrenesansne slike 
* Giotto i giottovci. Tu je moguće pratiti postupan nastanak talijanske renesanse: u Sieni Duccio i Simone Martini, a u Firenzi Cimabue i Giotto (Giottov Poliptih *Stefaneschi* je iz 1300.).
* Slikari 15. stoljeća među kojima je *[[Djevica s anđelima]]* (Beato Angelico), *[[Krunidba Djevice]]* (Fra Filippo Lippi) iz 1460. naslikana za Carla Marzuppinija koji je prikazan na slici. *[[Anđeli glazbenici]]* (freska iz 1472.) i *Portret pape Siksta IV. s Palatinom* (Melozzo da Forli), kao i *[[Sv. Jelonim]]* (Leonardo) i *[[Pietà]]* (Giovanni Bellini) su iz 15. stoljeća. 
* U jednoj dvorani se nalaze slike stranih slikara iz 15. stoljeća, a u drugoj poliptisi (Carlo Crivelli). Tizianova djela su iz 16. stoljeća.
* Perugino i Umbrijska škole su u posebnoj galeriji. *[[Gospa s Djetetom]]* (Pinturicchio) i *[[Sv. Benedikt]]* (Perugino) su iz 1495. Perugino je na svom *Uskrsnuću* iz 1502. prikazao svoj autoportret na vojniku koji bježi, dok je vojniku koji spava dao lice svog učenika Rafaela, za kojega se vjeruje kako je sudjelovao u izradi ovog djela. *[[Sv. Jerolim]]* je rad Giovannija Santija, Rafaelova oca.
* Rafaelova soba sadrži više Rafaelovih slika. *[[Krunidba Djevice|Krunidbu Djevice]]* Rafael je naslikao za Maddalenu Oddi 1503. još kao devetnaestogodišnjak. *Basnoslovne kreposti* je naslikao 1507. kao prethodnicu *[[Skidanje s Kria|Skidanja s Križa]]* u Galeriji Borghese. *Bogorodicu od Folignoa* je naslikao za Sigismonda Contija, kao njegov zavjetni dar Djevici. Njegovo *[[Uznesenje Kristovo]]*, koje je Rafael uradio 1512., spada u najpoznatije slike na svijetu. 
* Galerija sadrži i barokna djela umjetnika kao što su Van Dyck, Pietro da Cortona, Poussin i izvrsno *[[Skidanje s Križa]]* (1604.) od Caravaggia*.

=== Galerija ===

== Muzej moderne umjetnosti ==

Muzej moderne umjetnosti posjeduje slike umjetnika kao što su [[Carlo Carrà]] i [[Giorgio de Chirico]].

== Biblioteka ==


*'Vatikanska biblioteka*' je prva u Europi po starosti i bogatstvu rukopisa, te bibliografskim raritetima. U raskošnoj *Sikstinskoj dvorani* izloženi su poneki veoma rijetki primjerci, među kojima rukopisna *Biblija* iz 4. stoljeća, četiri primjerka [[Vergilije]]vih djela iz razdoblja od 3. do 5. stoljeća, *Evanđelje po Mateju* iz 6. stoljeća, [[palimpsest (pismo)|palimpsest]] koji sadrži veliki dio [[Ciceron]]ova djela *De Repubblica* (rukopis iz 5. st. koji je u 7. st. sastrugan da bi se na njemu prepisalo tumačenje [[augustin|sv. Augustina]] *O psalmima* (*Super psalmos*), a ponovno je izašao na vidjelo u 9. st.).

U dnu biblioteke, u desnoj dvorani, dragocjena je zbirka drevnih fresaka, među kojima je najvažnije *Aldobrandinsko vjenčanje* (*Nozze Aldobrandini'') iz Augostova doba, koje prikazuje pripreme za vjenčanje Aleksandra Velikog i Roksane.

## Poveznice

* Muzej
* Rafaelove sobe
* Sikstinska kapela

## Vanjske veze
* Online stranice Vatikanskih muzeja
* ChristusRex o vatikanskoj zbirci